(1839) Grimolt , na sijns vaders doot , Bleef hertoghe ende here groot , Ende was oec des conincs raet .Hi riet den coninc , dat verstaet , Dat hi twelve cloesteren maken dede Binnen Ardennen ende Lorein mede , Dien hi goet ende renten gaf , Daer si noch leven af .Coninc Seghebrecht , dats becant , Was coninc in Oest - Vranckenlant , Daer Mets af was die hoefstede , Ende sijn broeder sat mede Opt westeinde coninc , Dat tote bi Spaengien ghinc .